Diari Oficial de la Generalitat Valenciana


Sumari del DOGV 4343, del 25-09-2002 (2002/9829)

ORDE de 23 d'agost de 2002, de la Conselleria de Cultura i Educació, per la qual es crea una Secció d'Educació Secundària Obligatòria a Agost.
----------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9829


Data del document
:   23-08-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Agost
    * centre d'ensenyament
    * ensenyament públic

ORDE de 23 d'agost de 2002, de la Conselleria de Cultura i Educació, per la qual es crea una Secció d'Educació Secundària Obligatòria a Agost. [2002/F9829]
  
A partir dels estudis de planificació educativa, efectuats per la Conselleria de Cultura i Educació, es va concloure la necessitat de crear a Agost un nou centre per a impartir les ensenyances d'Educació Secundària establides en la Llei Orgànica 1/1990, d'Ordenació General del Sistema Educatiu.
  
El centre de secundària previst, identificat com el 03N00053, es va configurar amb huit unitats d'Educació Secundària Obligatòria.
  
El 8 de juliol de 1998 i el 14 de setembre del 2001, la Conselleria de Cultura i Educació i l'Ajuntament d'Agost van firmar sengles convenis per a la construcció del centre docent previst en el mapa escolar. Tot això en el marc de col·laboració establit en la disposició addicional 17 de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre (BOE de 22.01.1994), de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
La disposició addicional octava del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre (DOGV 08.09.1997), del Govern Valencià, configura les seccions d'Educació Secundària Obligatòria com a centres dependents d'un institut d'Educació Secundària i faculta la Conselleria de Cultura i Educació per a la creació i supressió d'estos centres.
  
L'Orde de 31 de juliol de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana de 20 d'agost, regula les seccions dels instituts d'Educació Secundària.
  
En virtut d'això i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es crea, dependent de l'Institut d'Educació Secundària Sant Vicent, de Sant Vicent del Raspeig, amb el codi 30776581, el següent centre docent:
  
Província: Alacant
  
Localitat: Agost
  
Denominació: Secció de l'Institut d'Educació Secundària Sant Vicent, a Agost
  
Codi: 36769287
  
Domicili: av. d'Elda, 3 i 5
  
Composició: 8 unitats d'Educació Secundària Obligatòria
  
Capacitat: 240 llocs escolars
  
Segon
  
1. El centre iniciarà les seues activitats en el curs acadèmic 2002-2003 i oferirà matrícula per a cursar Educació Secundària Obligatòria.
  
2. El centre impartirà els següents programes d'educació bilingüe: el Programa d'Ensenyança en Valencià (PEV) i el Programa d'Incorporació Progressiva (PIP).
  
Tercer
  
El director territorial de Cultura i Educació d'Alacant nomenarà l'equip directiu del centre, de conformitat amb el que establix l'Orde de 31 de juliol de 1998, de la Conselleria de Cultura Educació i Ciència, per la qual es regulen les seccions dels instituts d'Educació Secundària de la Comunitat Valenciana.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, el dotarà amb l'equipament i material didàctic necessaris. Amb esta finalitat, la Direcció Territorial de Cultura i Educació efectuarà la proposta oportuna i raonada.
  
Quint
  
La Direcció General d'Ordenació i Innovació Educativa i Política Lingüística podrà modificar els programes d'educació bilingüe que s'implanten en esta orde.
  
DISPOSICIÓ ADDICIONAL
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal, de Règim Econòmic i de Centres Docents perquè, en l'àmbit de les seues respectives competències, adopten les mesures necessàries per a l'aplicació i el desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol del 2002.
  
València, 23 d'agost de 2002
  
El conseller de Cultura i Educació,
  
MANUEL TARANCÓN FANDOS